Vádat emelt az ügyészség a hamis bajai videó készítõje ellen
Vádat emelt a Központi Nyomozó Fõügyészség a hamis bajai videó készítõje ellen - mondta Nagy Andrea, a fõügyészség szóvivõje az M1 híradó csütörtök esti adásában.
A szóvivõ közölte: az ügyészség kaposvári regionális osztálya befejezte a nyomozást, és K. Gusztáv Tibor ellen négy rendbeli közvetett tettesként elkövetett hamis vád bûntette miatt emelt vádat.
A vádirat szerint õ volt az, aki a videó létrehozását elhatározta, és akinek a kezdeményezésére és jelenlétében a valótlan, fiktív jeleneteket tartalmazó felvétel elkészült - fûzte hozzá.
A mûsorban elhangzott az is, hogy Kõrös Gusztáv szerint az MSZP becsapta õt, hiszen egy oktatófilmet rendeltek tõle, amit ígéretük szerint nem a nyilvánosságnak szántak. A videó készítõje hat társával együtt kártérítést követel a szocialista párttól.
"Ezzel a videóval nemcsak az én gyerekeimnek a mindennapos létét veszélyeztette az MSZP, hanem a videón szereplõ összes embernek, illetve a gyerekeinek az életét" - mondta Kõrös Gusztáv, a Demokratikus Koalíció volt tagja.
A hvg.hu-ra október 18-án került fel az õszi bajai idõközi önkormányzati választással összefüggésben egy videó, amelyrõl a rendõrségi nyomozás kiderítette, hogy hamisítvány. A videón egy közvetítõ 200 ezer forintot ad át néhány helyi férfinak, és további pénzt és tûzifát ígér nekik, ha õk és családtagjaik is elmennek szavazni a bajai idõközi választáson.
A bajai videoügybe Gavra Gábor, a hvg.hu fõszerkesztõje és Déri Balázs, az MSZP kommunikációs igazgatója belebukott.
bûnügy fontosbelfold belföldi hírek